laion/Wikipedia-Exotic huggingface dataset:
תומר צדקיהו

תומר צדקיהו (הידוע בשם הבמה: תומר זי) הוא מוזיקאי ישראלי המשמש כמתופף של להקת בלאקפילד. צדקיהו הצטרף לבלאקפילד לאחר עזיבתו של המתופף הקודם, כריס מייטלנד ב-2004. נוסף על פעילותו בבלאקפילד, צדקיהו שיתף פעולה עם אמנים ישראלים רבים - היה חבר בלהקת "אפרת" (אנ') ולהקת מטרופולין וכן בהרכב המוזיקלי המלווה את התוכנית The Voice ישראל. צדקיהו ניגן באלבומים שונים כגון קצת אחרת של רוני דלומי, שלום לאמונות של מירי מסיקה, Live של אביב גפן וכן בתוכנית רוקדים עם כוכבים. בעברו הקליט לזמרים משה פרץ, יגאל בשן, שלומי שבת, ועוד. בשנים האחרונות משמש צדקיהו כנגן קבוע של האמנים מוקי, עדן חסון, אמיר דדון, מירי מסיקה, אביב גפן והראל סקעת. תומר צדקיהו הוא אחיו של המוזיקאי ניר צדקיהו. תומר צדקיהו, באתר MusicBrainz (באנגלית) תומר צדקיהו, באתר Discogs (באנגלית) טוקבק פרק מס׳ 16 - תומר צדקיהו באתר YouTube הכירו את תומר צדקיהו, באתר רשת, אוחזר ב-23 בספטמבר 2012. ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
ניר צדקיהו

ניר צדקיהו (נולד ב-1967) הוא מתופף ישראלי. צדקיהו, יליד ראשון לציון, ניגן בשמונה מהשירים באלבום של להקת ג'נסיס, Calling All Stations, והשתתף בסיבוב ההופעות של הלהקה לאחר עזיבתו של פיל קולינס. ב-2001 ניגן באלבומו של ג'ון מאייר, Room for Squares. נכון ל-2012, צדקיהו מנגן יחד עם אמנים שונים בישראל ובהם יהודה פוליקר עמו שיתף פעולה באלבומו ג'קו ויהודה פוליקר. צדקיהו ניגן גם באלבומים של אמנים מחו"ל, בהם ג'ייסון מראז, ג'וס סטון, ג'ון מאייר וכריס קורנל. ניר צדקיהו הוא אחיו של מתופף להקת בלאקפילד, תומר צדקיהו (תומר זי). צדקיהו הוא המתופף הישראלי הראשון אשר חתם על הסכם ייצוג עם חברת Sonor הגרמנית, אותה הוא מייצג עד היום. ניר צדקיהו, באתר MusicBrainz (באנגלית) ניר צדקיהו, באתר Discogs (באנגלית) אור ברנע, ניר צדקיהו אצל כריס קורנל, באתר ynet, 4 בדצמבר 2006 אמריקה כן מחכה לו, באתר גלובס, 22 בפברואר 2007 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
רטיופארם אולם

רטיופארם אולם (גרמנית: Ratiopharm Ulm) היא קבוצת כדורסל גרמנית מהעיר אולם, המתמודדת בבונדסליגה וביורוקאפ. הקבוצה נוסדה ב-1970 כחלק מ"מועדון הספורט אולם" שהיה קיים עוד משנת 1846. בעונות 1993/94, 1994/95, הפסידה בגמר הגביע הגרמני. בעונת 1995/96 זכתה הקבוצה בגביע לאחר ניצחון בגמר 79-80 מול קבוצת באייר לברקוזן. בעונת 2000/01 ירדה הקבוצה לליגה השנייה ובסיום עונת 2005/06 העפילה הקבוצה בחזרה לבונדסליגה מהמקום הראשון. בעונת 2011/12 סיימה הקבוצה במקום השני לאחר הפסד 3-0 לקבוצה ברוז במברג בסדרת הפלייאוף על האליפות. ובנוסף הגיעה הקבוצה עד לחצי גמר הגביע. בעונת 2012/13 הגיעה הקבוצה לחצי גמר הפלייאוף. ובנוסף הפסידה בגמר הגביע 85-67 לקבוצת אלבה ברלין. במסגרת האירופאית השתתפה הקבוצה מאז עונת 1991/92 בין היתר במסגרת גביע ספורטה וגביע קוראץ'. בעונת 2012/13 השתתפה הקבוצה במסגרת היורוקאפ והגיעה עד לשלב רבע הגמר. מאז חודש דצמבר 2011, מארחת הקבוצה בהיכל רטיופארם החדש, הממוקם בעיר נוי-אולם הסמוכה ומכיל 6,100 מקומות ישיבה. הכינוי של הקבוצה הוא "די-שפאטזין" (הדרורים). הבונדסליגה: זכייה (1): 2023 מקום שני: 1998, 2012, 2016 חצי גמר: 2013, 2015 הגביע הגרמני: זכייה (1): 1996 גמר: 1994, 1995, 2013, 2014 חצי גמר: 2012 יורוקאפ: רבע הגמר: 2013 מדיה וקבצים בנושא רטיופארם אולם בוויקישיתוף אתר האינטרנט הרשמי של רטיופארם אולם רטיופארם אולם, ברשת החברתית פייסבוק רטיופארם אולם, ברשת החברתית אקס (טוויטר) רטיופארם אולם, ברשת החברתית אינסטגרם רטיופארם אולם, סרטונים בערוץ היוטיוב ערך זה הוא קצרמר בנושא כדורסל ובנושא גרמניה. אתם מוזמנים לתרום לוויקיפדיה ולהרחיב אותו.
גלריית הדיוקנאות הלאומית (לונדון)

גלריית הדיוקנאות הלאומית (באנגלית: National Portrait Gallery) היא מוזיאון המצוי ברובע וסטמינסטר שבמרכז לונדון שבאנגליה. הגלריה הוקמה בשנת 1856 במטרה להציג דיוקנאות של דמויות היסטוריות ובעלות חשיבות בהיסטוריה של האומה הבריטית. הגלריה מציגה דיוקנאות, קריקטורות, תצלומים, רישומים ופסלים. בגלריה מוצגים, בין היתר, הדיוקנאות העצמיים של ויליאם הוגארת ושל סר ג'ושוע ריינולדס, וכן דיוקנו של המלך אדוארד השישי, ציורו של פטריק ברנוול ברונטה של אחיותיו - שרלוט אמילי ואן, פסלם של המלכה ויקטוריה ובעלה הנסיך אלברט הלבושים בסגנון ימי הביניים, ועוד. הגלריה עברה לאתרה הנוכחי בשנת 1896. לבניין נוספו שני אגפים - האחד בשנת 1933 והשני בשנת 2000. במלחמת העולם השנייה ניזוק המבנה במהלך הבליץ. בסוף 2022 פורסם שהגלריה רכשה קיוסק, שמתחתיו חלל ספרייה ציבורית ישנה, במטרה להופכו לחלל תצוגה. פרס הפורטרט של BP (אנג') פרס הפורטרט של BP הוא תחרות דיוקנאות שנתית המתקיימת בגלריה בלונדון, אנגליה. זהו פרס המשך של פרס הפורטרט של ג'ון פלייר. זהו פרס הדיוקנאות החשוב ביותר בעולם, והוא נחשב לאחת התחרויות היוקרתיות ביותר באמנות עכשווית.. ב-2015 זכה בפרס האמן הישראלי מתן בן כנען. מדיה וקבצים בנושא גלריית הדיוקנאות הלאומית בוויקישיתוף אתר האינטרנט הרשמי של גלריית הדיוקנאות הלאומית (באנגלית) קטלוג הגלריה מדריך לגלריית הפורטרטים הלאומית מאת ג'ון קופר גלריית הדיוקנאות הלאומית, באתר אנציקלופדיה בריטניקה (באנגלית) גלריית הדיוקנאות הלאומית, ברשת החברתית פייסבוק גלריית הדיוקנאות הלאומית, ברשת החברתית אקס (טוויטר) גלריית הדיוקנאות הלאומית, ברשת החברתית אינסטגרם Martin Bailey, New exhibition space! National Portrait Gallery buys former Victorian public lavatory, THE ART NEWSPAPER, ‏30.12.2022 "Royal Society of Portrait Painters". Therp.co.uk. אורכב מ-המקור ב-29 בנובמבר 2014. נבדק ב-20 בנובמבר 2014. {{cite web}}: (עזרה) "BP and National Portrait Gallery". Arts & Business. אורכב מ-המקור ב-29 בנובמבר 2014. נבדק ב-20 בנובמבר 2014. {{cite web}}: (עזרה) "The Journal – Familial feel at this year's BP Portrait Award Exhibition". Journal-online.co.uk. אורכב מ-המקור ב-17 בדצמבר 2014. נבדק ב-20 בנובמבר 2014. {{cite web}}: (עזרה) Ignacio Villarreal. "World's most innovative new portraits go on display in Wolverhampton". Artdaily.com. נבדק ב-20 בנובמבר 2014. {{cite web}}: (עזרה) "Cent Magazine". 21 ביוני 2013. נבדק ב-20 בנובמבר 2014. {{cite web}}: (עזרה) "National Portrait Gallery in London". xamou art. 3 בינואר 2014. נבדק ב-20 בנובמבר 2014. {{cite web}}: (עזרה) "Fine Art Connoisseur – The Best In Contemporary Portraiture At London's National Portrait Gallery". Fine Art Connoisseur. אורכב מ-המקור ב-22 במרץ 2014. נבדק ב-20 בנובמבר 2014. {{cite web}}: (עזרה) ערך זה הוא קצרמר בנושא מוזיאונים ובנושא לונדון. אתם מוזמנים לתרום לוויקיפדיה ולהרחיב אותו.
ג'דווארד

ג'דוארד (באנגלית: Jedward) הם זוג זמרי פופ אירים, תאומים זהים הנקראים ג'ון ואדוארד גריימס (באנגלית: John and Edward Grimes), נולדו ב-16 באוקטובר 1991, בעיר דבלין, אירלנד. ידועים בעיקר בזכות בלוריתם, והופיעו לראשונה בעונה השישית של The X Factor. הם סיימו במקום השישי, וכעת מנוהלים על ידי לואיס וולש, שהיה המורה והמדריך שלהם באקס פקטור. ג'דוארד הוציאו 3 אלבומים, Planet Jedward, Victory ו-Young Love. הם הוציאו גם 9 סינגלים, שניים מתוכם ייצגו את אירלנד באירוויזיון. הם ידועים גם בהופעותיהם בטלוויזיה, "Jedward's Big Adventure", "OMG! Jedward's Dream Factory", והשתתפותם בעונה השמינית של האח הגדול סלבריטי. התאומים הזהים ג'ון פול הנרי ריצ'רד דניאל גריימס ואדוארד פיטר אנתוני קווין פטריק גריימס נולדו למורה בשם סוזנה ולמומחה מחשבים בשם ג'ון גריימס, ולאח גדול בשם קווין. ג'ון גדול מאדוארד בעשר דקות. כבר מגיל קטן היו קורבנות לבריונות בבית הספר, כיוון שהיו שונים ובגלל אהבתם למוזיקת הפופ. בשנת 2009, נבחנו תחת השם ג'ון ואדוארד לעונה השישית של האקס פקטור הבריטי. עם התוכנית נולד הכינוי "Jedward", שילוב של שמותיהם, על ידי מעריציהם. הם סיימו במקום השישי. בשנת 2010 הוציאו את אלבום הבכורה שלהם הנקרא "Planet Jedward", המורכב מקאברים, שחלקם ביצעו בתוכנית האקס פקטור, ושני סינגלים מתוכו הנקראים "Under Pressure - ice ice baby", שילוב של שני השירים "Under Pressure" ו-"ice ice baby", בהשתתפות Vanilla Ice, ו-"All The Small Things". ב-12 בפברואר 2011, הוציאו התאומים את הסינגל השלישי שלהם "Lipstick", אשר הגיע לשיא במקום הראשון באירלנד, ואשר ייצג את אירלנד באירוויזיון 2011, העביר אותם את חצי הגמר שלהם והביא אותם למקום השמיני בגמר. ג'דווארד זכו ב"פרס האמנותי" ע"ש מרסל בזנסון עבור הופעה הטובה ביותר באירוויזיון, לאחר שנבחרו ברוב קולות על ידי שופטי התחרות מהמדינות המשתתפות בתחרות. ב-18 באוגוסט נכנסו לבית האח הגדול סלבריטי 8, וסיימו במקום השלישי. במאי 2012, ייצגו את אירלנד שוב באירוויזיון 2012, עם הסינגל שלהם "Waterline", והגיעו למקום ה-19 בגמר. מדיה וקבצים בנושא ג'דווארד בוויקישיתוף אתר האינטרנט הרשמי של ג'דווארד (באנגלית) ג'דווארד, ברשת החברתית פייסבוק ג'דווארד, ברשת החברתית אקס (טוויטר) ג'דווארד, ברשת החברתית אינסטגרם ג'דווארד, ברשת החברתית LinkedIn ג'דווארד, סרטונים בערוץ היוטיוב ג'דווארד, במסד הנתונים הקולנועיים IMDb (באנגלית) ג'דווארד, באתר אפל מיוזיק (באנגלית) ג'דווארד, באתר ספוטיפיי ג'דווארד, באתר סאונדקלאוד (באנגלית) ג'דווארד, באתר Last.fm (באנגלית) ג'דווארד, באתר AllMusic (באנגלית) ג'דווארד, באתר MusicBrainz (באנגלית) ג'דווארד, באתר דיזר ג'דווארד, באתר Discogs (באנגלית) ג'דווארד, באתר Songkick (באנגלית) ג'דווארד, באתר Genius ג'דווארד, באתר SecondHandSongs ג'דווארד, באתר בילבורד (באנגלית)
תמיסטוקלס זאמיט

סיר תמיסטוקלס זאמיט (באנגלית: Sir Themistocles (Temi) Zammit; ‏30 בספטמבר 1864 – 2 בנובמבר 1935) היה ארכאולוג מלטזי והיסטוריון, פרופסור לכימיה, רופא, חוקר וסופר. כיהן כרקטור של אוניברסיטת מלטה (בין 1920–1926) והיה המנהל הראשון של המוזיאון הארכאולוגי הלאומי בוולטה. לאחר סיום לימודי הרפואה באוניברסיטת מלטה, התמחה זאמיט בבקטריולוגיה בלונדון ובפריז. ב-1905 בעבודתו עם דייוויד ברוס, גילה כי חלב מזוהם משמש כווקטור להעברה לבני אדם של Brucella melitensis. גילוי זה תרם רבות להבראת תושבי האי מקדחת מלטה והקנה לו את תואר האבירות מסדר מיכאל הקדוש וג'ורג' הקדוש ב-1911. זאמיט חיבר מספר יצירות ספרותיות בשפה המלטזית, וקיבל תואר דוקטור לשם כבוד מאוניברסיטת אוקספורד. הוא גם פרסם את תולדות איי מלטה וחפר באתרים ארכאולוגיים חשובים, כגון ההיפוגאום של חל-ספליני, המקדשים המגליתיים בטרקסיאן, הגר קים (Ħaġar Qim) ומנג'דרה (Mnajdra), שמאז הוכרזו אתרי מורשת עולמית של אונסק"ו. ב-1930 הוענק לו תואר אבירות על שירותו המדעי. הגישה המדעית של זאמיט לארכאולוגיה הוסיפו למוניטין הבין-לאומי שלו. תצוגת קבע של חלק מממצאיו ניתן לראות במוזיאון הלאומי לארכאולוגיה בוולטה. אולם העצרת המרכזית של אוניברסיטת מלטה נקרא על שמו. הוא מופיע על מטבע הנצחה של לירה מלטזית מ-1973 ואף על בול הנצחה (יחד עם דייוויד ברוס) שהופק על ידי מלטה ב-1964 לכבוד קונגרס שנערך על ידי ארגון המזון והחקלאות בוולטה. מדיה וקבצים בנושא תמיסטוקלס זאמיט בוויקישיתוף John J. Cassar: Maltese History and Folklore. Themistocles Zammi (באנגלית) London Gazette : n° 28505, p. 4594, 19-06-1911 London Gazette : n° 33566, p. 2, 01-01-1930 Sir David Bruce and Thermistocles Zammit‏ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אנדראו נין

אנדראו נין (בספרדית: Andreu Nin, נולד ב-4 בפברואר 1892 באל ונדרל במחוז טרגונה, נרצח ב-20 ביוני 1937 ליד מדריד) היה מהפכן ספרדי, אחד המנהיגים של ה-POUM שפעלו כנגד הפשיסטים במלחמת האזרחים בספרד, ונרצח כנראה על ידי סטליניסטים. נין היה בנו של סנדלר עני ושל איכרה, לימד בבית ספר בעל השקפה אנרכיסטית בברצלונה לפני מלחמת העולם הראשונה, לאחר מכן עבד כעיתונאי. בשנת 1917 הוא הצטרף למפלגה הסוציליסטית, ובשנת 1921 היה אחד המייסדים של המפלגה הקומוניסטית. הוא עבד כמעט עשר שנים במוסקבה בשביל הקומינטרן והצטרף לאופוזיציה השמאלית והיה אחד האנשים המקורבים ביותר ללאון טרוצקי. בזמן הזה הוא תרגם ספרות רוסית לקטלונית. אחרי שחזר לספרד, הקים קבוצה טרוצקיסטית, שנותרה קטנה. מהר מאוד התגלעו חילוקי דעות בינו לבין טרוצקי, בעיקר סביב שאלת ההצטרפות ל"נוער הסוציאליסטי". נין חשש, שהקבוצה תיבלע והעדיף את ההצטרפות ל-BOC, איתה הקים בשנת 1935 את ה-POUM. בתור אלטרנטיבה לסוציאליסטים ולקומוניסטים הם יצרו חזית עם האנרכיסטים והיוו כך כוח לא מבוטל במלחמה נגד פרנסיסקו פרנקו. אחרי ניצחון החזית העממית בבחירות בשנת 1936 התמנה לשר המשפטים. אך כבר אחרי כמה חודשים נעצרו כל אנשי POUM על ידי משמרות ההסתערות הממשלתיים, ונין נשלח, בנפרד מחבריו, לכלא באלקלה דה אנארס. על נסיבות הירצחו אין הוכחות חותכות, אך עדויות רבות. לא ידוע, כמה ספרדים וכמה מתנדבים בינלאומיים נפלו קורבן לטרור הסטליניסטי במלחמת האזרחים, אך אין ספק, שאנדראו נין היה המפורסם מביניהם. הומאז' לקטלוניה Enrique Castro Delgado: La vida secreta de la Komintern, o cómo perdí mi fe en Moscú, Madrid 1950 מדיה וקבצים בנושא אנדראו נין בוויקישיתוף קרן אנדראו נין Jesús Hernández - I Was a Minister of Stalin
טריטון (מיתולוגיה)

טריטון (יוונית עתיקה: Τρίτων) הוא אל ים ושליח המצולות במיתולוגיה היוונית. בנו של פוסידון, אל הימים והאוקיינוסים, ושל הנימפה אמפיטריטה. ביתו היא פאלאס (להבדיל מהגיגאנט פאלאס, שהיה בכלל גבר), שהתאהבה בזאוס ונהרגה בשוגג בידי ביתו וחברתה, אתנה. את גלימתה של חברתה המתה היא לקחה וצירפה את שמה של פאלאס לשמה שלה, כך ששמה המלא היה פאלאס-אתנה. טריטון מתואר כאביהם ומנהיגם של הטריטונים. בדומה לאביו, טריטון נושא עמו קלשון בעל שלוש שיניים. אולם, סמלו המיוחד הוא קונכייה של חצוצרה אצילה, שבה הוא היה נושף כמו בחצוצרה כדי להרגיע או לעורר את נחשולי וגלי הים. הקונכייה הזו יכלה להפיק צלילים כה נוראיים, שהם אף הצליחו להבהיל את הענקים, שהחלו נסים על נפשם עם הישמע צליליה. לדברי הסיודוס בספרו "תאוגוניה", טריטון גר עם הוריו בארמון שהיה עשוי כולו זהב, אלמוגים ואבני חן, וששכן בקרקעית הים. בנוסף, סיפורי הארגונאוטים מציינים שטריטון חי על יד החוף של לוב. הוא בדרך כלל מתואר כבן-ים, בעל פלג גוף עליון של אדם ופלג גוף תחתון של דג. בספר מטמורפוזות מאת אובידיוס מופיע טריטון ומרגיע את הים: "נחו ימים מזעפם, כי אדון-על ימים [נפטון] הניח את קלשונו הנורא – יצוה לגלים וישקטו. הוא גם לטריטון יקרא ועלה בתגלתו מן המים, השבלולים מכסים את שכמו וכתפיו כאדרת." (ראו: מטמורפוזות, א'. תרגום: שלמה דיקמן). טריטון מופיע גם במיתולוגיה הרומית. ב"איניאדה" מאת ורגיליוס מסופר כי מיזנוס, החצוצרן של איניאס, הזמין את טריטון לתחרות נשיפה בחצוצרה. בתגובה, טריטון הטיל אותו אל תוך הים כעונש על גאוותו. על שמו של טריטון קרוי טריטון, הירח הגדול ביותר של כוכב הלכת נפטון, שהוא עצמו קרוי בשמו של אל הים הרומאי נפטון – הוא פוסידון בקרב היוונים. טריטון מופיע כדמות גברית בעלת מיניות בולטת ביצירות אמנות רבות, החל מן האמנות הרומית ובייחוד בפיסול של תקופת הבארוק. אריאל הירשפלד, "הטריטון", בתוך: אל אחרון האלים - על מזרקות רומא, הוצאת כתר, תל אביב, 2003. טריטון, באתר אנציקלופדיה בריטניקה (באנגלית)
פרוטאז K

פרוטאז K הוא חלבון מסוג סבטיליזין (סרין פרוטאז), השייך למשפחת הפרוטאזות S8. האנזים התגלה לראשונה ב-1974 במיצוי מפטריה מהמין Tritirachium album. פרוטאז K יכול לפרק קרטין, ומכאן שמו. פרוטאז K הוא חלבון המפרק קשר פפטידי של חלבונים אחרים. אתר הקישור של פרוטאז K מכיל חומצות אמינו הידרופוביות (אליפטיות, ארומטיות וכו'), ולכן חומצות אמינו אלה נקשרות אליו חזק יותר. כיוון שחומצות אמינו אלה נקשרות אל אתר הקישור חזק יותר, החלבון מפרק בעיקר קשרים פפטידיים שנמצאים אחרי חומצות אמינו הידרופוביות. האתר הפעיל של החלבון מורכב מחומצות האמינו חומצה אספרטית, היסטידין, סרין וציסטאין. החלבון קושר שני יונים של סידן, המייצבים אותו. אתרי הקשירה לסידן ממוקמים בסמוך לאתר הפעיל של החלבון, אך אינם מעורבים במנגון הזירוז. עם זאת, הוצאה של יוני הסידן גורמת לירידה של 80% בפעילות החלבון. פרוטאז K משמש את הביולוגיה המולקולרית לצורך פירוק חלבונים וכן לניקוי ולבידוד חומצת גרעין. הוספת האנזים לתמיסה ממנה רוצים לבודד חומצות גרעין גורמת לפירוק הנוקלאזות, שאחרת עלולות לפרק את ה-DNA או את ה-RNA, וכך ניתן לבודד את חומצות הגרעין. כמו כן, משמש פרוטאז K לפירוק חלבונים אחרי שבירה של תא. אחת התכונות המייחדות את פרוטאז K היא עמידותו. פרוטאז זה פעיל בטווח רחב של pH, בין 4–12, כאשר הפעילות המיטבית היא ב-pH 8.0. הוא הופך פעיל יותר בנוכחות של SDS ואוראה, משום שהפרוטאז עמיד בפניהם אך הללו גורמים לדנטורציה בחלבונים אחרים וכך הופכים אותם לנגישים יותר לפעולת הפירוק. כמו כן, העלאת הטמפרטורה ל-50–60 מעלות צלזיוס אף היא מגבירה את פעילות האנזים. תכונות אלה הופכות את החלבון לשימושי במיוחד משום שאפשר להשתמש בו גם בנוכחות ריאגנטים אחרים, העוזרים להפיכת החלבונים בתמיסה ללא פעילים. מידע על פרוטאז K באתר Worthington (באנגלית) מאמר על הפרוטאז שפורסם ב-European Journal of Biochemistry (באנגלית) מאמר ב-jbc (באנגלית) מאמר בנושא ב-jbc (באנגלית) מאמר על שילוב בין גורמי דנטורציה לבין פרוטאז K מ-European Journal of Biochemistry (באנגלית)
דווידה סנטון

דווידה סנטון (באיטלקית: Davide Santon; נולד ב-2 בינואר 1991 בשכונת פורטומגיורה שבנפת פרארה, איטליה) הוא כדורגלן איטלקי המשחק בעמדת המגן בקבוצת רומא. בשנת 2005 הצטרף סנטון למחלקת הנוער של אינטר בעודו בן 14. ב-21 בינואר 2009 השלים 90 דקות בהופעת הבכורה שלו בקבוצה במשחק רבע גמר הגביע האיטלקי נגד רומא. באותה עונה עלה לשחק 13 פעמים בהרכב בליגה ופעמיים עלה מהספסל. את העונה סיים בזכייה בתואר האליפות תחת הדרכתו של ז'וז'ה מוריניו. ב-31 בינואר 2011 עבר סנטון בהשאלה לצ'זנה מהליגה השנייה באיטליה. קצת יותר מחצי שנה לאחר מכן חתם סנטון על חוזה לחמש שנים בניוקאסל בתמורה ל-5.5 מיליון ליש"ט שעברו לאינטר. בינואר 2015 עבר סנטון לאינטר בהשאלה, ובקיץ עבר באופן מלא לקבוצה. מדיה וקבצים בנושא דווידה סנטון בוויקישיתוף דווידה סנטון, ברשת החברתית אינסטגרם דווידה סנטון, באתר Transfermarkt דווידה סנטון, באתר Fussballdaten.de (בגרמנית) דווידה סנטון, באתר Soccerway דווידה סנטון, באתר BDFutbol דווידה סנטון, באתר WorldFootball.net דווידה סנטון, באתר National Football Teams דווידה סנטון, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
המנון ג'יבוטי

ג'יבוטי (בסומלית: Jabuuti) הוא ההמנון הלאומי של ג'יבוטי. ההמנון נכתב על ידי אהדן עלמי בסומלית והולחן במקור על ידי עבדי רובלה. ההמנון אומץ עם קבלת עצמאותה של ג'יבוטי בשנת 1977. דגל ג'יבוטי סמל ג'יבוטי מדיה וקבצים בנושא המנון ג'יבוטי בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
אנגלברט רנטגן

אנגלברט רנטגן (בגרמנית: Engelbert Röntgen ‏ 30 בספטמבר 1829 – 12 בדצמבר 1897) היה כנר גרמני. אנגלברט רנטגן נולד בדוונטר שבהולנד. בשנים 1848 עד 1853 למד נגינה בכינור אצל מוריץ האופטמן ופרדיננד דויד בקונסרבטוריון של לייפציג. משנת 1853 עד מותו היה כנר בתזמורת הגוונדהאוס; בשנת 1873 ירש את מקומו של דויד ככנר ראשי בתזמורת. משנת 1869 לימד בקונסרבטוריון של לייפציג. אשתו של אנגלברט רנטגן הייתה הפסנתרנית פאולינה קלנגל, דודתו של הצ'לן יוליוס קלנגל, ובנו, יוליוס רנטגן, היה מלחין ופסנתרן בעל שם, שגם ילדיו, בהם אנגלברט רנטגן השני, הלכו בדרכו ועשו קריירה בתחום המוזיקה. אנגלברט רנטגן מת בלייפציג בשנת 1897. מדיה וקבצים בנושא אנגלברט רנטגן בוויקישיתוף אנגלברט רנטגן, באתר MusicBrainz (באנגלית) ר. סטרוולד, "אנגלברט רנטגן" במילון גרוב למוזיקה ומוזיקאים אונליין
יוליוס רנטגן הבן

יוליוס רנטגן (בגרמנית: Julius Röntgen ‏ 20 במאי 1881 – 23 בינואר 1951) היה כנר, בנם הבכור של המלחין והפסנתרן יוליוס רנטגן והכנרת אמנדה רנטגן-מאייר. אחיו היה אנגלברט רנטגן השני. רנטגן הבן נולד באמסטרדם. מורתו הראשונה לכינור הייתה אמו, ואחר המשיך את לימודיו אצל קרמר ואצל יוזף יואכים. הוא ניגן בתזמורות שונות לפני שנסע לארצות הברית והתיישב בניו יורק כמורה במכון לאמנות המוזיקה. רנמטגן היה חבר ברביעיית קנייזל. עם שובו להולנד היה לחבר באגודות שונות למוזיקה קאמרית ולפרופסור בכיר בקונסרבטוריון של אמסטרדם. מדיה וקבצים בנושא יוליוס רנטגן הבן בוויקישיתוף
אנגלברט רנטגן השני

אנגלברט רנטגן השני (בגרמנית: Engelbert Röntgen;‏ 12 באוגוסט 1886 – 7 בספטמבר 1958) היה צ'לן הולנדי, בנם של המלחין והפסנתרן יוליוס רנטגן ושל הכנרת אמנדה רנטגן-מאייר ונכדו של הכנר אנגלברט רנטגן. אחיו היה יוליוס רנטגן הבן. רנטגן למד אצל איזק מוסל באמסטרדם, אצל יוליוס קלנגל בלייפציג ולבסוף אצל פבלו קזאלס. הוא היה לצ'לן סולן באופרה של רוסטוק, גרמניה, אחר בציריך ומשנת 1912 עד 1914 באופרת החצר ווינה. כצ'לן בתזמורת הסימפונית של ניו יורק שהקים וולטר דאמרוש יצא לארצות הברית, שם היה לפרופסור בכיר במאנס קולג' למוזיקה. לבסוף התמנה לצ'לן סולן במטרופוליטן אופרה בניו יורק. ערך זה הוא קצרמר בנושא מוזיקאים ובנושא הולנדים. אתם מוזמנים לתרום לוויקיפדיה ולהרחיב אותו.
קייטי מלואה

קייטי מלואה (באנגלית: Katie Melua; בגאורגית: ქეთევან "ქეთი" მელუა, כֶּתֶווָאן "כֶּתִי" מֶלוּאָה, נולדה ב-16 בספטמבר 1984) היא זמרת פופ-ג'אז, פזמונאית ומוזיקאית בריטית. במהלך חייה קייטי עברה במקומות רבים, היא נולדה בכותאיסי, גאורגיה הסובייטית (כיום גאורגיה). עד גיל שנה, גרה קייטי עם סבה וסבתה בטביליסי ולאחר מכן עברה עם הוריה לבתומי (אג'ריה). בגיל 9, עקב מלחמת האזרחים בגאורגיה משפחתה נדדה לבלפסט, בירת צפון אירלנד, לאחר מספר שנים עברו לסוטון בלונדון, ועברו שוב פעם לרד היל אשר במחוז סאריי באנגליה. בשנת 2005 קיבלה אזרחות בריטית יחד עם הוריה ואחיה. ב-2008 עזבה את בית הוריה ושכרה דירה בנוטינג היל, שם הפכה את אחד החדרים לסטודיו הקלטות. קייטי דוברת גאורגית, רוסית ואנגלית בצורה שוטפת. מלואה נחשבת לחובבת אקסטרים ומכורה לאדרנלין עקב אהבתה לסוגים שונים של ספורט אתגרי כגון צניחה חופשית, מצנחי רחיפה, גלשני אוויר ועוד, ואף לקחה מספר שיעורי טיסה. בנובמבר 2009 כמעט טבעה במהלך צלילה בנהר ליד נמל התעופה הית'רו. באוקטובר 2006, נכנסה מלואה לספר השיאים של גינס, כאשר ביצעה קונצרט במקום העמוק ביותר, 303 מטרים מתחת לפני המים, בתחנת קידוח נפט נורווגית בים הצפוני. בשנת 2007 הופיעה בסרט חסין מוות של קוונטין טרנטינו, הסרט הוא אחד מתוך שני סרטי הקולנוע שבפרויקט "גריינדהאוס" (אנ'). בספטמבר 2012 נישאה לג'יימס טוסלנד, רוכב אופנועים ואלוף העולם במרוצי אופנועים לשנת 2007 בתחרות Superbike World Championship. הזוג התגרש בשנת 2020 לאחר 8 שנות נישואין. בתשעה בדצמבר 2022 ילדה קייטי מלואה את בנה סנדרו. זהות האב לא פורסמה. 2003: Call Off the Search 2005: Piece by Piece 2007: Pictures 2010: The House 2012: Secret Symphony 2013: Ketevan 2016: In Winter 2020: Album No. 8 2023: Love & Money אתר האינטרנט הרשמי של קייטי מלואה קייטי מלואה, ברשת החברתית פייסבוק קייטי מלואה, ברשת החברתית אקס (טוויטר) קייטי מלואה, ברשת החברתית אינסטגרם קייטי מלואה, סרטונים בערוץ היוטיוב קייטי מלואה, במסד הנתונים הקולנועיים IMDb (באנגלית) קייטי מלואה, במסד הנתונים הקולנועיים KinoPoisk (ברוסית) קייטי מלואה, באתר אפל מיוזיק (באנגלית) קייטי מלואה, באתר ספוטיפיי קייטי מלואה, באתר סאונדקלאוד (באנגלית) קייטי מלואה, באתר Last.fm (באנגלית) קייטי מלואה, באתר AllMusic (באנגלית) קייטי מלואה, באתר MusicBrainz (באנגלית) קייטי מלואה, באתר דיזר קייטי מלואה, באתר Yandex.Music (ברוסית) קייטי מלואה, באתר Discogs (באנגלית) קייטי מלואה, באתר Songkick (באנגלית) קייטי מלואה, באתר Genius קייטי מלואה, באתר SecondHandSongs קייטי מלואה, באתר בילבורד (באנגלית) קייטי מלואה, באתר טיידל (באנגלית) 23 שירים של "קייטי" באתר יוטיוב בערוץ של חברת התקליטים Dramatico נועם בניחוח גיאורגי קייטי, את טובה מדי, GoGay, ‏17 ביוני 2008 טל פרי, מפלה צורבת, nrg, ‏30 באוקטובר 2005 "Singer Katie Melua plays down diving 'fright'". BBC News. 4 בדצמבר 2009. נבדק ב-2010-02-10. {{cite news}}: (עזרה)
כל החתיכים אצלי

כל החתיכים אצלי הייתה להקת רוק ישראלית, אשר הוקמה בשנת 2007 על ידי איה זהבי פייגלין. הלהקה הורכבה מפייגלין כסולנית הלהקה והגיטריסטית, גלעד מאיר כגיטריסט, נמרוד לביד כבסיסט והוד שריד כמתופף. הלהקה הוציאה שני אלבומי אולפן שהופצו על ידי נענע דיסק וזכו להצלחה יחסית. הלהקה התפרקה כעבור 6 שנות פעילות ב-2013 בעקבות תחושת מיצוי ורצון של חבריה להמשיך לדרכים מוזיקליות שונות. הלהקה מתאפיינת בסגנון רוק אלטרנטיבי אנרגטי, אך בין שיריה קיימות גם מספר בלדות. סולנית הלהקה איה זהבי פייגלין, אשר השתתפה בעונה השביעית של תוכנית הריאליטי המוזיקלית "כוכב נולד", היא הכותבת והמלחינה של החומר שמבצעת הלהקה. הלהקה הקליטה את אלבומה הראשון בשנת 2009, בהפקה מוזיקלית של איתמר אשפר. באלבום התארחה בשני שירים הפסנתרנית עינב ג'קסון כהן ובשיר אחד רביעיית כלי מיתר בעיבודה של מאיה בלזיצמן. האלבום, ששמו כשם הלהקה, "כל החתיכים אצלי", יצא בשנת 2010 בהוצאת חברת התקליטים נענע דיסק, ונכללה בו גם גרסת הלהקה לשיר "למה לי לקחת ללב" של אריק איינשטיין ושלום חנוך. האלבום השני של הלהקה, "#2", הוקלט בשנת 2012 באמצעות מימון המונים. אלבום זה הופץ גם הוא בחברת התקליטים נענע דיסק. בנוסף הוא הפך לפרויקט אינטרנטי (שנקרא "10/10") שבו כל שיר קיבל קליפ מיוחד לו, אך עם קונספט דומה. באוגוסט 2012 יצאה הלהקה ל"מסע הבחירות של כל החתיכים אצלי", סיבוב של עשרות הופעות בכל הארץ במשך שבוע ימים, כמחווה ל"מסע הבחירות של מאיר אריאל", שהתקיים 25 שנים קודם לכן, בסוכות 1987. באפריל 2013 הופיעה הלהקה ביום העצמאות במודיעין וזו הייתה הופעתה האחרונה עד היום, למעט המופע המלווה את אלבום המחווה "שרות חוה אלברשטיין" שיצא בשנת 2014 במסגרת פרויקט "עבודה עברית". לאלבום זה תרמה הלהקה גרסה לשיר "לונדון", שהפך לסינגל המצליח ביותר באלבום ונגני הלהקה לקחו חלק בהקלטות של שאר השירים בפרויקט. בינואר 2019 קיימה הלהקה מופע איחוד חד-פעמי במועדון הבארבי. בדף הפייסבוק של הלהקה מציינים את מסע ההופעות באוגוסט 2012 כתאריך פירוק הלהקה (למרות שהלהקה המשיכה להופיע גם ב-2013). לדברי איה זהבי פייגלין הלהקה התפרקה מכייון שהגיעה למיצוי ואולם היא לא פוסלת אפשרות שהלהקה תחזור להופיע בעתיד. איה זהבי פייגלין הוציאה ארבעה אלבומי סולו מאז פירוק הלהקה. גלעד מאיר הקים את להקת מאיור ואליו הצטרף הוד שריד. איה זהבי פייגלין (שירה, גיטרה) גלעד מאיר (גיטרות, קולות) נמרוד לביד (בס, קולות) הוד שריד (תופים) כל החתיכים אצלי (2010) #2 (2012) כל החתיכים אצלי, ברשת החברתית פייסבוק כל החתיכים אצלי, סרטונים בערוץ היוטיוב כל החתיכים אצלי, באתר MusicBrainz (באנגלית) גיא חג'ג', כמעט כמעט מפורסמים, באתר ynet, 24 באוקטובר 2012 עכבר העיר, כל הסיבות בעולם: הסיפורים מאחורי השירים של "כל החתיכים אצלי", באתר הארץ, 17 ביוני 2012 אסף נבו, ‏"כל החתיכים אצלי" מצדיעים ל"מסע הבחירות של מאיר אריאל", באתר ‏מאקו‏, 28 ביולי 2012 איה זהבי פייגלין, באתר ‏מאקו‏, 22 ביוני 2009 תומר גילת, כל החתיכים אצלי – הופעת האיחוד, בבלוג של יובל אראל, מגזין מוזיקה ותרבות, 20 בינואר 2019 נדב מנוחין‏, קשוב מאוד 118: שרה בבית הספר של החיים - שיחה עם איה זהבי פייגלין, באתר וואלה, 15 בדצמבר 2015 הבלוג ביט-און, גילי מאיר - MAYOR מסכם שנה מוזיקלית אישית, 12 בינואר 2015 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.